CELEX: 32017D0486
Language: sl
Date: 2017-03-17 00:00:00
Title: Izvedbeni sklep Komisije (EU) 2017/486 z dne 17. marca 2017 o spremembi prilog I in II k Odločbi 2004/558/ES glede statusa Luksemburga, nemških zveznih dežel Hamburg in Schleswig-Holstein ter Jerseyja kot prostih infekcioznega bovinega rinotraheitisa ter o spremembi Priloge II k Odločbi 2008/185/ES glede statusa italijanske dežele Furlanija – Julijska krajina kot proste bolezni Aujeszkega (notificirano pod dokumentarno številko C(2017) 1689) (Besedilo velja za EGP. )

21.3.2017   
            
            
               SL
            
            
               Uradni list Evropske unije
            
            
               L 75/27
            
         IZVEDBENI SKLEP KOMISIJE (EU) 2017/486
   z dne 17. marca 2017
   o spremembi prilog I in II k Odločbi 2004/558/ES glede statusa Luksemburga, nemških zveznih dežel Hamburg in Schleswig-Holstein ter Jerseyja kot prostih infekcioznega bovinega rinotraheitisa ter o spremembi Priloge II k Odločbi 2008/185/ES glede statusa italijanske dežele Furlanija – Julijska krajina kot proste bolezni Aujeszkega
   
      
         (notificirano pod dokumentarno številko C(2017) 1689)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) in (3) ter člena 10(2) in (3) Direktive,
   ob upoštevanju naslednjega:
   
               (1)
            
            
               Direktiva 64/432/EGS določa pravila za trgovanje z govedom in prašiči znotraj Unije. Člen 9 navedene direktive določa, da država članica, ki ima nacionalni program obveznega nadzora za infekciozni bovini rinotraheitis ali bolezen Aujeszkega, lahko predloži svoj program Komisiji v odobritev. Določa tudi, da se določijo dodatna jamstva, ki se lahko zahtevajo za trgovino z govedom in prašiči znotraj Unije.
            
         
               (2)
            
            
               Člen 10 Direktive 64/432/EGS določa, da če država članica meni, da je njeno ozemlje ali del njenega ozemlja prost infekcioznega bovinega rinotraheitisa, Komisiji predloži ustrezno dokazno dokumentacijo. Določa tudi, da se opredelijo dodatna jamstva, ki se lahko zahtevajo za trgovino z govedom znotraj Unije.
            
         
               (3)
            
            
               Z Odločbo Komisije 2004/558/ES (2) so bili odobreni programi za nadzor in izkoreninjenje infekcioznega bovinega rinotraheitisa, ki ga povzroča bovini herpesvirus tipa 1 (BHV1), ki so jih predložile države članice iz Priloge I k navedeni odločbi za regije držav članic iz navedene priloge, za katere veljajo dodatna jamstva za infekciozni bovini rinotraheitis v skladu s členom 9 Direktive 64/432/EGS. Poleg tega so v Prilogi II k Odločbi 2004/558/ES navedene regije držav članic, ki se štejejo za proste okužbe z BHV1 in za katere veljajo dodatna jamstva za infekciozni bovini rinotraheitis v skladu s členom 10 Direktive 64/432/EGS.
            
         
               (4)
            
            
               Luksemburg je Komisiji predložil dokazno dokumentacijo, da bi se odobril njegov nacionalni program za nadzor in izkoreninjenje infekcioznega bovinega rinotraheitisa, ki ga povzroča BHV1, na celotnem njegovem ozemlju in da bi se uporabljala dodatna jamstva za infekciozni bovini rinotraheitis v skladu s členom 9 Direktive 64/432/EGS.
            
         
               (5)
            
            
               Po oceni dokazne dokumentacije, ki jo je predložil Luksemburg, bi bilo treba navedeno državo članico navesti v Prilogi I k Odločbi 2004/558/ES in uporabljati bi se morala dodatna jamstva za infekciozni bovini rinotraheitis v skladu s členom 9 Direktive 64/432/EGS. Prilogo I k Odločbi 2004/558/ES bi bilo zato treba ustrezno spremeniti.
            
         
               (6)
            
            
               Nemški zvezni deželi Hamburg in Schleswig-Holstein sta trenutno navedeni v Prilogi I k Odločbi 2004/558/ES.
            
         
               (7)
            
            
               Nemčija je Komisiji predložila dokazno dokumentacijo, da bi se zvezni deželi Hamburg in Schleswig-Holstein šteli za prosti BHV1 in da bi se za navedeni deželi uporabljala dodatna jamstva za infekciozni bovini rinotraheitis v skladu s členom 10 Direktive 64/432/EGS.
            
         
               (8)
            
            
               Po oceni dokazne dokumentacije, ki jo je predložila Nemčija, bi bilo treba zvezni deželi Hamburg in Schleswig-Holstein črtati iz Priloge I k Odločbi 2004/558/ES ter ju navesti v Prilogi II k navedeni odločbi in za navedeni zvezni deželi bi se morala uporabljati dodatna jamstva za infekciozni bovini rinotraheitis v skladu s členom 10 Direktive 64/432/EGS. Prilogi I in II k Odločbi 2004/558/ES bi bilo zato treba ustrezno spremeniti.
            
         
               (9)
            
            
               Uredba Sveta (EGS) št. 706/73 (3) določa, da se za namene uporabe pravil, ki se nanašajo na zakonodajo o zdravju živali, Združeno kraljestvo in Kanalski otoki, vključno z Jerseyjem, obravnavajo kot ena država članica.
            
         
               (10)
            
            
               Združeno kraljestvo je Komisiji predložilo dokazno dokumentacijo, da bi se Jersey štel za prost BHV1 in da bi se za Jersey uporabljala dodatna jamstva za infekciozni bovini rinotraheitis v skladu s členom 10 Direktive 64/432/EGS.
            
         
               (11)
            
            
               Po oceni dokazne dokumentacije, ki jo je predložilo Združeno kraljestvo, bi bilo treba Jersey navesti v Prilogi II k Odločbi 2004/558/ES in za Jersey bi se morala uporabljati dodatna jamstva za infekciozni bovini rinotraheitis v skladu s členom 10 Direktive 64/432/EGS. Prilogo II k Odločbi 2004/558/ES bi bilo zato treba ustrezno spremeniti.
            
         
               (12)
            
            
               Odločba Komisije 2008/185/ES (4) določa dodatna jamstva za premike prašičev med državami članicami. Navedena jamstva so povezana z razvrstitvijo držav članic glede na njihov status v zvezi z boleznijo Aujeszkega. V Prilogi II k Odločbi 2008/185/ES so navedene države članice ali njihove regije, v katerih se izvajajo odobreni nacionalni programi nadzora za izkoreninjenje bolezni Aujeszkega.
            
         
               (13)
            
            
               Italija je Komisiji predložila dokazno dokumentacijo, da bi se odobril njen nacionalni program nadzora za izkoreninjenje bolezni Aujeszkega za deželo Furlanija – Julijska krajina in da bi se navedena dežela ustrezno navedla v Prilogi II k Odločbi 2008/185/ES.
            
         
               (14)
            
            
               Po oceni dokazne dokumentacije, ki jo je predložila Italija, bi bilo treba deželo Furlanijo – Julijsko krajino navesti v Prilogi II k Odločbi 2008/185/ES. Prilogo II k Odločbi 2008/185/ES bi bilo zato treba ustrezno spremeniti.
            
         
               (15)
            
            
               Odločbi 2004/558/ES in 2008/185/ES bi bilo zato treba ustrezno spremeniti.
            
         
               (16)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Prilogi I in II k Odločbi 2004/558/ES se spremenita v skladu s Prilogo I k temu sklepu.
   Člen 2
   Priloga II k Odločbi 2008/185/ES se spremeni v skladu s Prilogo II k temu sklepu.
   Člen 3
   Ta sklep je naslovljen na države članice.
   
      V Bruslju, 17. marca 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL 121, 29.7.1964, str. 1977/64.
   
      (2)  Odločba Komisije 2004/558/ES z dne 15. julija 2004 o izvajanju Direktive Sveta 64/432/EGS v zvezi z dodatnimi jamstvi za trgovino z govedom med državami članicami Skupnosti v povezavi z infekcioznim bovinim rinotraheitisom in v zvezi s potrditvijo programov za izkoreninjenje, predloženih s strani nekaterih držav članic. (UL L 249, 23.7.2004, str. 20).
   
      (3)  Uredba Sveta (EGS) št. 706/73 z dne 12. marca 1973 o režimu Skupnosti, ki se uporablja za Kanalske otoke in otok Man glede trgovine s kmetijskimi proizvodi (UL L 68, 15.3.1973, str. 1).
   
      (4)  Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (UL L 59, 4.3.2008, str. 19).
   
      PRILOGA I
      Prilogi I in II k Odločbi 2004/558/ES se nadomestita z naslednjim:
      „
            PRILOGA I
            
                        Države članice
                     
                     
                        Regije držav članic, za katere se v skladu s členom 9 Direktive 64/432/EGS uporabljajo dodatna jamstva za infekciozni bovini rinotraheitis
                     
                  
                        Belgija
                     
                     
                        Vse regije
                     
                  
                        Češka
                     
                     
                        Vse regije
                     
                  
                        Nemčija
                     
                     
                        Naslednja deželna okrožja v nemški zvezni deželi Severno Porenje – Vestfalija:
                        
                                     
                                 
                                 
                                    Düsseldorf
                                 
                              
                                     
                                 
                                 
                                    Köln
                                 
                              
                  
                        Italija
                     
                     
                        Dežela Furlanija – Julijska krajina
                        avtonomna pokrajina Trento
                     
                  
                        Luksemburg
                     
                     
                        Vse regije
                     
                  
         
            PRILOGA II
            
                        Države članice
                     
                     
                        Regije držav članic, za katere se v skladu s členom 10 Direktive 64/432/EGS uporabljajo dodatna jamstva za infekciozni bovini rinotraheitis
                     
                  
                        Danska
                     
                     
                        Vse regije
                     
                  
                        Nemčija
                     
                     
                        Zvezne dežele:
                        
                                     
                                 
                                 
                                    Baden-Württemberg
                                 
                              
                                     
                                 
                                 
                                    Bavarska
                                 
                              
                                     
                                 
                                 
                                    Berlin
                                 
                              
                                     
                                 
                                 
                                    Brandenburg
                                 
                              
                                     
                                 
                                 
                                    Bremen
                                 
                              
                                     
                                 
                                 
                                    Hamburg
                                 
                              
                                     
                                 
                                 
                                    Hessen
                                 
                              
                                     
                                 
                                 
                                    Spodnja Saška
                                 
                              
                                     
                                 
                                 
                                    Mecklenburg – Predpomorjanska
                                 
                              
                                     
                                 
                                 
                                    Porenje – Pfalška
                                 
                              
                                     
                                 
                                 
                                    Posarje
                                 
                              
                                     
                                 
                                 
                                    Saška
                                 
                              
                                     
                                 
                                 
                                    Saška – Anhalt
                                 
                              
                                     
                                 
                                 
                                    Schleswig-Holstein
                                 
                              
                                     
                                 
                                 
                                    Turingija
                                 
                              
                                     
                                 
                                 
                                    Naslednja deželna okrožja v nemški zvezni deželi Severno Porenje – Vestfalija:
                                 
                              
                                     
                                 
                                 
                                    Arnsberg
                                 
                              
                                     
                                 
                                 
                                    Detmold
                                 
                              
                                     
                                 
                                 
                                    Münster
                                 
                              
                  
                        Italija
                     
                     
                        Dolina Aoste
                        Avtonomna pokrajina Bolzano
                     
                  
                        Avstrija
                     
                     
                        Vse regije
                     
                  
                        Finska
                     
                     
                        Vse regije
                     
                  
                        Švedska
                     
                     
                        Vse regije
                     
                  
                        Združeno kraljestvo
                     
                     
                        Jersey
                     
                  “
   
   
      PRILOGA II
      Priloga II k Odločbi 2008/185/ES se nadomesti z naslednjim:
      
         
            „PRILOGA II
            
               Države članice ali njihove regije, kjer se izvajajo odobreni nacionalni programi nadzora za izkoreninjenje bolezni Aujeszkega
            
            
                        Oznaka ISO
                     
                     
                        Država članica
                     
                     
                        Regije
                     
                  
                        ES
                     
                     
                        Španija
                     
                     
                        Vse regije
                     
                  
                        IT
                     
                     
                        Italija
                     
                     
                        Dežela Furlanija – Julijska krajina
                     
                  
                        LT
                     
                     
                        Litva
                     
                     
                        Vse regije
                     
                  
                        PL
                     
                     
                        Poljska
                     
                     
                        Vse regije“